Achemos mokymo centras

Achemos mokymo centras – švietimo ir mokymo įstaiga Jonavoje, Kosmonautuose. 32 darbuotojai (2014 m.; apie 40 darbuotojų 2011 m.).Darbuotojų statistika Centrą akreditavo Kvalifikacijų ir profesinio mokymo plėtros centras.Kvalifikacijų ir profesinio mokymo plėtros centro akredituotos įstaigos mokymo centras priklauso koncernui UAB Achemos grupė. 2011 metais „Achemos“ mokymo centras padarė daugiausia nuostolių (3,7 mln. litų) iš visų koncerno įmonių.„Achemos grupė“ keičia veiklos kryptį  2021 m. uždaryta.https://rekvizitai.vz.lt/imone/achemos_mokymo_centras/juridinis-asmuo/

 Profesinis mokymas 
Mokymo centre  tobulinasi ir kelia savo kvalifikaciją koncerno "Achemos grupė" dukterinių įmonių darbuotojai. Jie dalyvauja seminaruose, konferencijose, paskaitose. Per metus kiekvienas darbuotojas mokymuisi skiria bent 40 valandų. Mokomasi anglų kalbos, naudotis kompiuteriu, verslo valdymo metodikų, su konkrečia profesija susijusių dalykų. 

Mokymo centre veikia Europos kompiuterio vartotojo pažymėjimo (ECDL) testavimas.

2004-2006 m. buvo projekto "Kauno apskrities ilgalaikių bedarbių konsultavimo, mokymo ir įdarbinimo partnerystės tinklas" (EQUAL) partneris. Projektą finansavo Žmoniškųjų išteklių plėtros programų paramos fondas. Kontraktorius: KTU EMTC. Kiti Projekto partneriai: Kauno darbo birža (DB),     Kaišiadorių DB,     Prienų DB,     Raseinių DB,  Kėdainių DB,     Jonavos DB,     Lietuvos darbo rinkos mokymo tarnyba (Kauno skyrius),     Kauno Petrašiūnų darbo rinkos mokymo centras,     VDU Profesinio rengimo studijų centras,     Lietuvos inovatyvių profesinių mokyklų pedagogų klubas;          Kauno apskrities viršininko administracija,    Akcinė bendrovė “Achema”,     Nacionalinė Distancinio Mokymo Asociacija ir Kauno prekybos, pramonės ir amatų rūmai.EQUAL - Kauno apskrities ilgalaikių bedarbių konsultavimo, mokymo ir įdarbinimo partnerystės tinklas

 Mokymo programos  
Pagal licencijuotas mokymo programas AB “Achemos” mokymo centrui yra suteikta teisė mokyti ir atestuoti įvairių profesijų specialistus. Tarp jų:

Darbdavio, jo įgalioto asmens saugos darbe mokymo programa
Įmonės darbuotojų  saugos ir sveikatos tarnybos specialistas
Parakinių statybos įrankių operatorius 
Akumuliatorių baterijas ir jų įkrovimo įrenginius prižiūrintis elektrikas
Dirbantysis plaukiojančiuose įrenginiuose 
Plaukiojančiuose įrenginiuose vykdomų darbų vadovas
Keliamųjų kranų elektrikas
Dokininkas
Automobilinio krano mašinistas.
Pavojingų krovinių ir cheminių medžiagų krovėjas (sandėlio darbininkas) 
Laivų švartuotojas
Darbininkas, dirbantis aukštalipių darbus
Keliamųjų kranų šaltkalvis
Portalinio krano mašinistas
Krovinių apskaitininkas (talmanas)
Nuo žemės valdomų tiltinio tipo kranų operatorius 
Krovinių kabinėtojas
Darbininkas, dirbantis šuliniuose ir kituose požeminiuose statiniuose, uždarose talpyklose 
Darbininkas, dirbantis kėlimo įrenginių lopšiuose 
Darbų parakiniais statybos įrankiais vadovas
Keliamųjų kranų priežiūros meistras
Keliamųjų kranų darbo vadovas
Aukštalipio darbų vadovas
Asmuo, atsakingas už priešgaisrinę saugą
Automobilinio krautuvo vairuotojas
Elektrinių krautuvų ir vežimėlių vairuotojas
Pavojingų krovinių ir cheminių medžiagų vežimo ir sandėliavimo darbų vadovas
Tiltinių kranų mašinistas
Darbininkas, vykdantis grunto kasimo, tvirtinimo ir kitus darbus iškasose ir pylimuose
Grunto kasimo, tvirtinimo ir kitų darbų, vykdomų iškasose ir pylimuose, vadovas
Šuliniuose ir kituose požeminiuose statiniuose, uždarose talpyklose vykdomų darbų vadovas
Neregistruojamų kėlimo įrenginių priežiūros meistras
Medžių, krūmų ir šakų pjovėjas apsaugos zonose 
Stividoras
Savaeigių keltuvų mašinistas

 Moksleivių mokymas 
"Achemos mokymo centras" greta profesinio mokymo ugdo gabius Jonavos rajono vaikus. Kasmet priimama 30 moksleivių. Jie 3 metus mokosi naudotis kompiuteriais, bendravimo meno, psichologijos, ekonomikos, teisės pagrindų, užsienio kalbų.

Mokymo programas sudaro Kauno technologijos universiteto ir Vytauto Didžiojo universiteto dėstytojai. 

 Šaltiniai 

 Nuorodos 

 „Achemos” mokymo centro puslapis  

Kategorija:Jonavos mokyklos
Kategorija:Technikos mokyklos
Kategorija:Lietuvos profesinės mokyklos
Kategorija:Achemos grupė